recursal/SuperWikiNEXT-32B huggingface dataset:
Ο **Χοσέ Μπενίτο δε Τσουριγέρα** (José Benito de Churriguera, Μαδρίτη 1665-1725) ήταν Ισπανός αρχιτέκτονας και καλλιτέχνης.

Βιογραφία και έργο
------------------

Γόνος Καταλανού καλλιτέχνη από τη Βαρκελώνη, ο Τσουριγέρα μεγάλωσε στη Μαδρίτη και από το 1690 εντάχθηκε στην αυλή του μονάρχη Κάρολου Β΄. Με την δυναστική μεταβολή και τον ερχομό του Φίλιππου Ε΄ παραγκωνίστηκε. Ωστόσο, μεταξύ 1709 και 1713 ορίστηκε από τον επιχειρηματία Χουάν ντε Γκογιενέτσε επικεφαλής πολεοδόμος και αρχιτέκτονας του Νουέβο Μπαθτάν όπου εφάρμοσε ένα αρκετά ύφος αρκετά επηρεασμένο από τον Χουάν ντε Ερέρα. Πέραν τούτου, ο Τσουριγέρα είναι γνωστό για τα, μπαρόκ ρυθμού, ντοσάλε που φιλοξενούνται σε εκκλησίες όπως τον καθεδρικό της Σεγόβια. Εντάσσεται όπως και υπόλοιπα μέλη της οικογένειάς του στο λεγόμενο μπαρόκ τσουριγερέσκο που είχε ευρύτερη απήχηση στις ισπανικές κτήσεις στην Αμερική.

Παραπομπές
----------

1. 1 2  «Diccionario biográfico español» (Ισπανικά) Real Academia de la Historia. 2011. 12142/jose-benito-de-churriguera-ocana. Ανακτήθηκε στις 9  Οκτωβρίου 2017.
2. ↑  de la Maza, Francisco (1969). *El Churrigueresco en la Ciudad de México*. México: Fondo de Cultura Económica.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 96602464
* LCCN: n83056655
* GND: 133179176
* SUDOC: 175179204
* ULAN: 500124759
* BNE: XX1655242

 |

 |
Ο **Χιλπέριχος Β΄ της Βουργουνδίας** (Λατινική γλώσσα : *Chilperikus*, περί το 450 - 493), Συμβασιλέας της Βουργουνδίας (473 - 493) ήταν ο μεγαλύτερος γιος του Γκουντέριχου. Ο Χιλπέριχος Β΄ ήταν την περίοδο 463 - 473 συμβασιλέας στο Βασίλειο των Βουργουνδών μαζί με τον πατέρα του. Με τον θάνατο του Γκουντέριχου (473 ή 474) ο Χιλπέριχος Β΄ και οι τρεις μικρότεροι αδελφοί του μοίρασαν το βασίλειο : ο Χιλπέριχος Β΄ δέχτηκε τη Βαλάνς, ο Γοδεγίσελος την Γενεύη, ο Γκουντομπάντ τη Βιέν και ο Γκοντομάρ Β΄ την Λυών.
Στις αρχές της δεκαετίας του 470 ο μάγιστρος τού στρατού Εκδίκιος τον πίεσε να υποταχθεί στην Ρωμαϊκή αυτοκρατορία. Ο Χιλπέριχος Β΄ πρόσφερε άσυλο στον Εκδίκιο, την εποχή που οι Βησιγότθοι κατέλαβαν την Ωβέρνη. 

Όταν ο αδελφός του Γκουντομπάντ δολοφόνησε τον μικρότερο αδελφό του Γκοντομάρ Β΄, στράφηκε εναντίον του Χιλπέριχου Β΄ (486). Ο Γκουντομπάντ θανάτωσε τον Χιλπέριχο Β΄, έπνιξε την σύζυγο του και έστειλε τις δύο του κόρες εξορία (493). Η μεγαλύτερη Χρόνα έγινε μοναχή και η μικρότερη Κλοτίλδη δραπέτευσε στην αυλή του άλλου του αδελφού Γοδεγίσελου. Όταν ο Σάλιος βασιλιάς Κλόβις Α΄ ζήτησε από τον Γκουντομπάντ το χέρι της ανεψιάς του, ο Βουργουνδός βασιλιάς τού απάντησε ότι δεν μπορούσε να αρνηθεί την πρόταση. Ο Κλόβις Α΄ και ο Γοδεγίσελος συμμάχησαν εναντίον του Γκουντομπάντ σε έναν μακρόχρονο εμφύλιο πόλεμο.

Παραπομπές
----------

1. ↑  fmg.ac/Projects/MedLands/BURGUNDY%20KINGS.htm#\_ftnref7.
2. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 57. ISBN-13 978-2-9501509-3-6. ISBN-10 2-9501509-3-4.
3. ↑  Γρηγόριος Τουρώνης, *"Ιστορία των Φράγκων"*, Βιβλίο 2, σ. 28

Πηγές
-----

* Γρηγόριος Τουρώνης, *"Ιστορία των Φράγκων"*, Βιβλίο 2
Ο **Χοσέ Αντόνιο Μουνιόθ** (ισπανικά: *José Antonio Muñoz*, 10 Ιουλίου 1942) είναι Αργεντινός σχεδιαστής κόμικς. Μαθητής του Αλμπέρτο Μπρέτσια και συνεργάτης των Έκτορ Χερμάν Οέστερχελντ και Φρανθίσκο Σολάνο Λόπεθ, θεωρείται από τους σημαντικότερους εν ζωή κομίστες. Είναι περισσότερο γνωστός για την πολυετή συνεργασία του με τον σεναριογράφο Κάρλος Σαμπάγιο, με τον οποίο δημιούργησαν τη σειρά *Άλακ Σίνερ*.

Ο Χοσέ Μουνιόθ συγκαταλέγεται στους βιρτουόζους του ασπρόμαυρου σχεδίου. Μεταξύ των δημιουργών που έχουν επηρεαστεί από τον Μουνιόθ είναι οι Ζακ Ταρντί και Φρανκ Μίλλερ, ιδιαίτερα σε ό,τι αφορά το *Sin City*. Το 2007 βραβεύτηκε με το Μεγάλο Βραβείο στο Διεθνές Φεστιβάλ Κόμικς του Ανγκουλέμ.

Συνεργασία με τον Κάρλος Σαμπάγιο
---------------------------------

Λίγο μετά τη γνωριμία τους, οι Μουνιόθ και Σαμπάγιο ξεκίνησαν το *Άλακ Σίνερ*, ένα νουάρ κόμικ που διαδραματίζεται στη Νέα Υόρκη και το οποίο αγγίζει θέματα όπως η εξορία, η περιθωριοποίηση και τις κοινωνικές αδικίες. Ξεκίνησε το 1975 για το γαλλικό περιοδικό *Charlie Mensuel*, ενώ αργότερα μετακόμισε στο *(À suivre)*.

Το 1978 δημιούργησαν το *Le Bar à Joe* (1978), επίσης για το *(À suivre)*, το οποίο βραβεύτηκε στο Φεστιβάλ του Ανγκουλέμ. Άλλα κοινά τους έργα είναι το *Sudor* *sudaca* (1986) και το *Bilie Holiday* (1991), μια βιογραφία της γνωστής τραγουδίστριας.

Παραπομπές
----------

1. ↑  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. m/munoz. Ανακτήθηκε στις 9  Οκτωβρίου 2017.
2. ↑  (Γαλλικά) *BD Gest'*. 3720. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 18  Δεκεμβρίου 2014.
4. 1 2  «An Interview with José Muñoz | The Comics Journal». *www.tcj.com* (στα Αγγλικά). Ανακτήθηκε στις 2 Αυγούστου 2017.
5. ↑  Scolari, Carlos Alberto (1999). *Historietas para Sobrevivientes: Comic y Cultura de Masas en los Años 80*. Buenos Aires: Ediciones Colihue. ISBN 9789505812653. 44039403.
6. 1 2  Grove, Laurence (2010). *Comics in French: The European Bande Dessinée in Context*. New York: Berghahn Books. ISBN 9781845455880. 316825696.
7. ↑  Spicer, Andrew (2013). *A Companion to Film Noir*. New York, NY: John Wiley & Sons. ISBN 9781118523711. 904832492.

Εξωτερικοί σύνδεσμοι
--------------------

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 121621057
* **Europeana**: agent/base/58454
* LCCN: n90620906
* ISNI: 0000 0001 0805 0502
* GND: 123879930
* SUDOC: 02704274X
* BNF: cb119172338 (data)
* NKC: osa2013782071
* ICCU: CFIV110726
* BNE: XX885486
* CiNii: DA14866874
* RKD: 353672

 |

 |
Ο **κρεμαστήρας μυς** είναι μυς των ανδρικών γεννητικών οργάνων που βρίσκεται στο όσχεο και καλύπτει τους όρχεις και τη σπερματική χορδή. Βασική λειτουργία του είναι η ρύθμιση της θερμοκρασίας των όρχεων ελέγχοντας την απόστασή τους από το σώμα. Ο κρεμαστήρας αντιδρά αντανακλαστικά σε εξωτερικά ερεθίσματα, όπως αφή ή μεταβολές στη θερμοκρασία, τραβώντας τους όρχεις κοντά στο σώμα.

Λειτουργία
----------

Η αφή στο μηρό προκαλεί αντανακλαστική ανύψωση του όρχεως.
### Θερμοκρασία

Η λειτουργία του κρεμαστήρα μυός είναι να ανυψώνει και να υποβιβάζει τους όρχεις, ώστε να διατηρούν την κατάλληλη θερμοκρασία που απαιτείται για τη σπερματογένεση και την επιβίωση των παραγόμενων σπερματοζωαρίων. Σε αυτό συμβάλλει και ο δαρτός μυς, ο οποίος προκαλεί τη συστολή του οσχέου. Σε χαμηλές θερμοκρασίες το τράβηγμα του κρεμαστήρα φέρνει τους όρχεις κοντά στο σώμα και αποτρέπει την απώλεια θερμότητας. Αντίθετα, όταν η θερμοκρασία του περιβάλλοντος είναι υψηλή, η χαλάρωση του σάκου δημιουργεί απόσταση από το σώμα, κάτι που διώχνει την περιττή θερμότητα και κρατά δροσερότερους τους όρχεις. 

### Διέγερση

Ο κρεμαστήρας μυς μπορεί επίσης να συσταλεί ακουσίως κατά τη στύση ή απλά την ερωτική διέγερση του άνδρα. Αυτό θεωρείται πως συμβαίνει για την προστασία των όρχεων και την αποφυγή τραυματισμών κατά τη συνουσία. Συστολή του μυός παρατηρείται επίσης κατά την εκσπερμάτωση.

### Ψυχολογικοί παράγοντες

Η ακούσια ανύψωση των όρχεων μπορεί ακόμα να προκληθεί από ψυχολογικούς και συναισθηματικούς παράγοντες. Σε καταστάσεις έντονου στρες, φόβου ή άγχους παρατηρείται η συστολή του οσχεϊκού σάκου ως μια προσπάθεια προστασίας των όρχεων από δυνητικούς εξωτερικούς κινδύνους. 

### Αντανακλαστικά

Ο κρεμαστήρας μυς σχετίζεται με ένα αντανακλαστικό τόξο που αποκαλείται *κρεμαστερικό αντανακλαστικό* (cremasteric reflex). Αυτό μπορεί να παρατηρηθεί χαϊδεύοντας απαλά το έσω δέρμα του μηρού από το ισχίο με κατεύθυνση προς τα κάτω. Η αφή διεγείρει τις αισθητήριες ίνες του λαγονοβουβωνικού νεύρου, το οποίο εισέρχεται στο νωτιαίο μυελό. Στη συνέχεια οι αισθητήριες ίνες διεγείρουν τις κινητικές ίνες του μηρογεννητικού νεύρου, το οποίο παρέχει σήματα προς τον κρεμαστήρα προκαλώντας την ακούσια σύσπαση του μυός και την ανύψωση των όρχεων προς το σώμα.

Δείτε επίσης
------------

* Δαρτός μυς
* Όσχεο
* Ανδρικό αναπαραγωγικό σύστημα

Παραπομπές
----------

1. ↑   Shafik, A. et al. J. Sexual Medicine 4:1022-1027, 2007
Η **Κυβέρνηση Μπλαγκόιε Νέσκοβιτς του 1945** γνωστή κως "εθνική κυβέρνηση της Σερβίας" (*σερβικά : Прва Влада Благоја Нешковића*), ήταν η πρώτη κυβέρνηση της Ομοσπονδιακής Δημοκρατίας της Σερβίας μετά τον Β΄ παγκόσμιο πόλεμο κι αντικατέστησε την προσωρινή Κυβέρνηση Αλεξάνταρ Πελιβάνοβιτς 1944. 

Συγκροτήθηκε στις 9 Απριλίου 1945 κατά τη συνεδρίαση της Εθνοσυνέλευσης, (Σερβική βουλή), της Σερβίας. Η κυβέρνηση αυτή υπήρξε μέχρι τις 22 Νοέμβριου 1946 όταν μετά τη επισημοποίηση της ομοσπονδιακής δημοκρατίας της Γιουγκοσλαβίας και την υιοθέτηση του νέου συντάγματος σχηματίστηκε η Κυβέρνηση Μπλαγκόιε Νέσκοβιτς του 1946.

Δεδομένου ότι αυτή η κυβέρνηση σχηματίστηκε πριν από την δημιουργία της ομοσπονδιακής δημοκρατίας της Γιουγκοσλαβίας και τα ομοσπονδιακά συντάγματα, για την θέση του υπουργού χρησιμοποιείται η λέξη διαχειριστής.

Σύσταση κυβέρνησης
------------------

| υπουργείο | όνομα |
| --- | --- |
| πρωθυπουργός | Μπλαγκόιε Νέσκοβιτς |
| Α΄ αντιπρόεδρος | Μιχαήλο Τζούροβιτς |
| Β΄ αντιπρόεδρος | Στάνισλαβ Μπόσκοβιτς |
| επίτροπος εσωτερικών υποθέσεων | Μιλέντιε Πόποβιτς |
| επίτροπος δικαιοσύνης | Μίλος Τσέροβιτς |
| επίτροπος παιδείας | Μίτρα Μίτροβιτς |
| επίτροπος οικονομικών | Πέταρ Στάμπολιτς |
| επίτροπος βιομηχανίας και ορυχείων | Μιλιβόιε Πέροβιτς |
| επίτροπος εμπορίου και προμηθειών | Βόια Λέκοβιτς |
| επίτροπος γεωργίας | Μίλαν Σμίλιανιτς |
| επίτροπος δασών | Μίλος Μοσκοβλίεβιτς |
| επίτροπος δημοσίας υγείας | Ούρος Τζέκιτς |
| επίτροπος κοινωνικών υποθέσεων | Ζίμποτα Τζερμάνοβις |
| επίτροπος κατασκευών | Μιχαήλο Στογιάνοβιτς |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Прва Влада Благоја Нешковића  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ζακ Γκραγκιγιό** (*γαλλικά : Jacques Georges Grandguillot*) στον ελληνικό τύπο της εποχής αναφέρεται με το όνομα "Ζούλ Γκραγκιγιό". Ήταν Γαλλοαιγύπτιος αθλητής της αντισφαίρισης, γεννημένος στην Αίγυπτο με Γαλλική καταγωγή.

Είχε συμμετάσχει με την Αίγυπτο στα Κύπελλα Ντέιβις του 1929, 1930, 1931 1932 και 1947 και έχοντας ρεκόρ 8 νίκες και 4 ήττες. Συμμετείχε στο Ρολάν Γκαρός με τη σημαία της Γαλλίας το 1928, 1929, 1930 και το 1932. Στο Γουίμπλεντον το 1929, 1930 και το 1932. Είχε συμμετάσχει στις συναντήσεις μεταξύ Καΐρου και Αλεξάνδρειας και σε πολλά άλλα ανά την Ευρώπη τουρνουά.

Στο Πρωτάθλημα αντισφαίρισης Ανατολικής Μεσογείου ήταν δεύτερος στο μονό το 1932 όπου έχασε στον τελικό από τον Τζιρό Σάτο. Στο διπλό αντρών ήταν δεύτερος το 1931 με συμπαίκτη τον Άχμεντ Σουκρί και δεύτερος το 1932 με συμπαίκτη τον αδελφό του Πιέρ Γκραγκιγιό. Στο μεικτό διπλό ήταν πρώτος το 1931 και το 1932.

Παραπομπές
----------

1. ↑  *Davis Cup –Jacques Grandguillot*
2. 1 2 3  *tennis archives Αρχειοθετήθηκε 2016-03-08 στο Wayback Machine.*
3. 1 2 3 4  *Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1, σελ. 387 και 390*
Το **2-χλωροαιθυλοφωσφονικό οξύ**, γνωστότερο ως **ethephon**, είναι οργανική χημική ένωση που χρησιμοποιείται ως ρυθμιστής αναπτύξεως σε καλλιεργούμενα φυτά.

Μηχανισμός δράσεως
------------------

Με τον μεταβολισμό μέσα στο φυτό το ethephon παράγει αιθένιο, που είναι ισχυρός ρυθμιστής της αναπτύξεως και της ωριμάνσεως του φυτού και των καρπών. Επιπλέον είναι αναστολέας της βουτυρυλοχολινεστεράσης.

Χρήσεις σε διάφορες καλλιέργειες
--------------------------------

Το Ethephon χρησιμοποιείται συχνά σε καλλιέργειες σίτου, βαμβακιού, καπνών, καφέ, ρυζιού και ποικίλων άλλων φυτών, επειδή υποβοηθεί τον καρπό του φυτού να ωριμάσει ταχύτερα.

Το βαμβάκι αποτελεί τη σημαντικότερη χρήση του ethephon. Σε αυτό η ουσία εκκινεί το κάρπισμα νωρίτερα, προάγει το πρώιμο συγκεντρωτικό άνοιγμα της μπόλας και ενισχύει τη φυλλόπτωση, ώστε να διευκολύνει και να βελτιώσει την αποτελεσματικότητα της προγραμματισμένης συλλογής. Αλλά και η ποιότητα του βαμβακιού που παράγεται είναι βελτιωμένη.

Το Ethephon χρησιμεύει επίσης στους καλλιεργητές ανανά προκειμένου να εκκινήσει την αναπαραγωγική ανάπτυξη. Ψεκάζεται και απευθείας πάνω στους ώριμους καρπούς του ανανά ώστε να αφαιρέσει την πρασινωπή απόχρωση και να τους καταστήσει έτσι σύμφωνους με τις απαιτήσεις της αγοράς. Ωστόσο εδώ μπορεί να υπάρξει κάποια υποβάθμιση στην ποιότητα του καρπού.

Η τοξικότητα του ethephon είναι πολύ μικρή και εκτός αυτού όση από την ουσία απορροφηθεί από το φυτό μετατρέπεται πολύ γρήγορα σε αιθένιο.

Η χρήση της ουσίας επιτρέπεται σε όλες τις χώρες της Ευρωπαϊκής Ενώσεως. Η λέξη «Ethephon» *δεν* είναι εμπορική ονομασία, αλλά το όνομα της χημικής ενώσεως (δραστικής ουσίας). Τα σκευάσματά της (πυκνά διαλύματα) βρίσκονται με αρκετές εμπορικές ονομασίες, όπως *Ethrel*, *Sunset*, *Thephon* (οι συχνότερες στην Ελλάδα) και *Bromeflor*, *Arvest* και άλλες (στο εξωτερικό).

Παραπομπές
----------

1. ↑  «R.E.D. Facts Ethephon» (PDF). Environmental Protection Agency.
2. ↑  Zhang, Nanjing; Casida, John E (2002). «Novel Irreversible Butyrylcholinesterase Inhibitors: 2-Chloro-1-(substituted-phenyl)ethylphosphonic Acids». *Bioorganic & Medicinal Chemistry* **10** (5): 1281. doi:10.1016/s0968-0896(01)00391-1.
3. ↑  Christopher L. Main and Robert M. Hayes. «Cotton Harvest Aids» (PDF). University of Tennessee Institute of Agriculture. [*νεκρός σύνδεσμος*]
4. ↑  Bill L. Weir and J.M. Gaggero (1982). «Ethephon may hasten cotton boll opening, increase yield». *California Agriculture*. .
5. ↑  Pesticide Information Profiles: Ethephon, Extension Toxicology Net. Sept 1995.
6. ↑  «1994 Joint meeting of the FAO panel of experts on pesticide residues in food and the environment», UN Food and Agriculture Organization. 1994
Ο **Χοσέ Μάνουελ Ριβέρα Κααμάνο**, γνωστός πιο απλά και ως **Χοσέ Ριβέρα** (γεννημένος στις 28 Μαϊου 1977) είναι Πουερτορικανός πρώην διεθνής πετοσφαιριστής. Έχει ύψος 192εκ και αγωνίζεται στη θέση του ακραίου.

Καριέρα
-------

Ο Χοσέ Ριβέρα έκανε τα πρώτα του βήματα στο χώρο της πετοσφαίρισης αγωνιζόμενος με την αντίστοιχη ομάδα του Πανεπιστημίου Λ'Ετάτ του Οχάϊο, κατά τη διάρκεια των σπουδών του. Το 2001 κι ενώ προηγουμένως είχε τελειώσει τις σπουδές του, ο Ριβέρα δοκίμασε την τύχη του στην πετοσφαίριση αγωνιζόμενος στην ισπανική Μελίγια, ωστόσο γρήγορα επέστρεψε στην πατρίδα του, την Κόστα Ρίκα, παίρνοντας μεταγραφή στην τοπική Ρεμπέλντες ντε Μόκα ενώ στη συνέχεια μεταπήδησε στους Πλέιερος Σαν Χουάν, ομαδα επίσης του Πουέρτο Ρίκο.

Το 2003 ταξίεψε στην Ιταλία για λογαριασμό της Ιντέκο Μολφέττα, στην οποία παρέμεινε για ένα χρόνο. Το 2004 μεταπήδησε στην Πολωνία για λογαριασμό της Γιατστρέμπσκι Βεγκίλ, ενώ τον αμέσως επόμενο χρόνο βρέθηκε στη Γαλλία προκειμένου να μεταγραφεί στην Μπεβό.

Την αγωνιστική περίοδο 2006-07 αγωνίστηκε με τη βελγική Νόλικο Μάασεικ. Την τριετία 2007-10, ο Χοσέ Ριβέρα αγωνίστηκε στην Ελλάδα, αρχικά με τη φανέλα του Ηρακλή Θεσσαλονίκης (2007-08), έπειτα με αυτή του Ολυμπιακού Πειραιώς (2008-09) κι έπειτα με αυτή της Ε.Α. Πατρών (2009-10).

Τη διετία 2010-12 αγωνίστηκε στην Ιταλία αρχικά για λογαριασμό της Καλίπο Σπορτ κι έπειτα για τη Λατίνα Βόλει. Το 2013 επέστρεψε στο Πουέρτο Ρίκο καθώς συμφώνησε να υπογράψει επαγγελματικό συμβόλαιο συνεργασίας με τους Καρολίνα Τζάιαντς.

Στην ομάδα της χώρας του παραμένει μέχρι και σήμερα.

Διεθνείς συμμετοχές
-------------------

Ο Χοσέ Ριβέρα ήταν διεθνής με την εθνική ομάδα πετοσφαίρισης του Πουέρτο Ρίκο με την οποία έχει πραγματοποιήσει περισσότερες από 40 συμμετοχές. Έχει κατακτήσει μεταξύ άλλων και ένα χάλκινο μετάλλιο στους Παναμερικανικούς Αγώνες του 2010.

Τίτλοι
------

* 1 Πρωτάθλημα Ελλάδος: 2009
* 1 Κύπελλο Ελλάδας: 2009

Παραπομπές
----------

1. ↑  www.eurosport.fr/volleyball/jose-rivera\_prs250883/person.shtml.
2. ↑  fr.scoresway.com?sport=volleyball&page=player&id=1720.
3. ↑  poland2014.fivb.org/en/competition/teams/pur-puerto%20rico/players/jose-rivera?id=40914.
4. ↑  (Αγγλικά) *CEV people database*. 5025. Ανακτήθηκε στις 6  Μαΐου 2022.

Πηγές
-----

* Στον Ολυμπιακό ο Χοσέ Ριβέρα[*νεκρός σύνδεσμος*]
Το **Κρεμμυδονήσι** ή **Κρομμυδονήσι** (τούρκικα: Lale Adası, ***Λάλε***) είναι νησί του Αιγαίου υπό την επικράτεια της Τουρκικής Δημοκρατίας. Βρίσκεται στην περιοχή Κυδωνιών (Αϊβαλί) στην Επαρχία Μπαλίκεσιρ. Στο νησί υπάρχουν δύο οδικές συνδέσεις· η μια στην ηπειρωτική Μικρά Ασία (προς τα νοτιοανατολικά) και η άλλη στο Μοσχονήσι (προς τα δυτικά). Η σύνδεση με την ηπειρωτική χώρα πραγματοποιήθηκε το 1817, στην Οθωμανική Περίοδο. Το 2016 κατασκευαάστηκε μία νέα γέφυρα. Η σύνδεση με το Μοσχονήσι πραγματοποιείται με μια γέφυρα που κατασκευάστηκε το 1954.

Το νησί είναι κατοικημένο, έχοντας κυρίως καλοκαιρινές εστίες.

Παραπομπές
----------

1. ↑  Archaeology page (in τουρκική)
2. ↑  Alibey tourism page (in τουρκική)
Η **Επιχείρηση Κορωνίς (1948)** ήταν στρατιωτική επιχείρηση που ξεκίνησε από τον Εθνικό στρατό εναντίον του βασικού οχυρού των κομμουνιστικών δυνάμεων κατά τον εμφύλιο πόλεμο (1946-1949). Οι οχυρώσεις των ανταρτών ήταν σε δύο γραμμές με ναρκοπέδια και καταφύγια. Οι αρχικές επιθέσεις από αέρος χρησιμοποιούσαν μικρού μεγέθους βόμβες και ανακριβή στόχευση, αλλά τελικά η συχνότητα των επιθέσεων υπερτριπλασιάστηκε. Μετά την εξουδετέρωση των ναρκοπεδίων, ο Εθνικός στρατός ξεκίνησε ταυτόχρονες επιθέσεις από δύο πλευρές. Στα νοτιοδυτικά, ο λόφος του Κλέφτη άλλαξε χέρια επανειλημμένα. Με βαρύτερες απώλειες εναντίον ενός αριθμητικά ανώτερου αντιπάλου, οι κομμουνιστές αντάρτες μετέφεραν τους τραυματίες και το πυροβολικό τους διασχίζοντας τα σύνορα με τη Λαϊκή Δημοκρατία της Αλβανίας, ενώ οι υπόλοιποι 8.000 υποχώρησαν στο όρος Βίτσι.

Επίλογος
--------

Αν και ο Ελληνικός Στρατός δεν κατάφερε να νικήσει πλήρως τους κομμουνιστές, αυτοί συνειδητοποίησαν την έλλειψη βοήθειας από τη Σοβιετική Ένωση, ενώ η κυβέρνηση έγινε ισχυρότερη με τη βοήθεια των Ηνωμένων Πολιτειών (Δόγμα Τρούμαν). Κατά τη διάρκεια της εκστρατείας, προέκυψε το ρήμα στις σχέσεις Τίτο-Στάλιν, μεταξύ της Γιουγκοσλαβίας και της Σοβιετικής Ένωσης, που διέσπασε τελικά τους έλληνες κομμουνιστές σε ξεχωριστές παρατάξεις.
**Επιχείρηση Μπαρμπαρόσα** (Γερμανικά: *Unternehmen Barbarossa*) ονομάζεται το σχέδιο επίθεσης και εισβολής της Γερμανίας στη Σοβιετική Ένωση. Η εκτέλεση του σχεδίου ξεκίνησε την Κυριακή, 22 Ιουνίου 1941, παραβιάζοντας το Σύμφωνο Μη Επιθέσεως Μολότοφ - Ρίμπεντροπ. Αποτελλεί μέρος του Ανατολικού Μετώπου. Έλαβε το όνομά της από τον Αυτοκράτορα της Αγίας Ρωμαϊκής Αυτοκρατορίας, Φρειδερίκο Μπαρμπαρόσα, θέτοντας σε εφαρμογή τον ιδεολογικό στόχο της Γερμανίας να κατακτήσει τη δυτική Σοβιετική Ένωση για να την εποικιστεί με Γερμανούς, στο πλαίσιο της δημιουργίας του Γερμανικού Ζωτικού Χώρου με μαζική εξόντωση υπολοίπων λαών.

Μετά τη σοβιετική κατάκτηση της Βεσσαραβίας και της Βόρειας Μπουκοβίνας, η Γερμανική Ανώτατη Διοίκηση άρχισε να σχεδιάζει εισβολή στη Σοβιετική Ένωση τον Ιούλιο του 1940 (με την κωδική ονομασία Επιχείρηση Otto). Κατά τη διάρκεια της επιχείρησης, πάνω από 3.8 εκατομμύρια μέλη του προσωπικού των δυνάμεων του Άξονα -η μεγαλύτερη δύναμη εισβολής στην ιστορία του πολέμου- εισέβαλαν στη δυτική Σοβιετική Ένωση κατά μήκος ενός μετώπου 2.900 χιλιομέτρων, με 600.000 μηχανοκίνητα οχήματα και πάνω από 600.000 άλογα για μη πολεμικές επιχειρήσεις. 

Η επιχείρηση άνοιξε το Ανατολικό Μέτωπο, στο οποίο δεσμεύτηκαν περισσότερες δυνάμεις από οποιοδήποτε άλλο θέατρο πολέμου στην ιστορία. Η περιοχή είδε μερικές από τις μεγαλύτερες μάχες στον κόσμο, τις πιο φρικτές φρικαλεότητες και τις μεγαλύτερες απώλειες (για τις σοβιετικές δυνάμεις και τις δυνάμεις του Άξονα), όλα αυτά επηρέασαν την εξέλιξη του Β' Παγκοσμίου Πολέμου και την ιστορία του 20ού αιώνα. Ο γερμανικός στρατός κατέλαβε τελικά περίπου πέντε εκατομμύρια στρατεύματα. Οι Ναζί σκόπιμα πέθαναν από την πείνα ή σκότωσαν με άλλο τρόπο 3.3 εκατομμύρια Σοβιετικούς αιχμαλώτους πολέμου και εκατομμύρια αμάχους, καθώς το «Σχέδιο Πείνας» λειτούργησε για να λύσει τις ελλείψεις τροφίμων και να εξοντώσει τον σλαβικό πληθυσμό μέσω της πείνας.

Η αποτυχία της επιχείρησης Μπαρμπαρόσα ανέτρεψε τις τύχες της ναζιστικής Γερμανίας. Επιχειρησιακά, οι γερμανικές δυνάμεις πέτυχαν σημαντικές νίκες και κατέλαβαν μερικές από τις πιο σημαντικές οικονομικές περιοχές της Σοβιετικής Ένωσης (κυρίως στην Ουκρανία). Παρά αυτές τις πρώιμες επιτυχίες, η γερμανική προώθηση σταμάτησε με τη Μάχη της Μόσχας στα τέλη του 1941, και η επακόλουθη χειμερινή σοβιετική αντεπίθεση ώθησε τους Γερμανούς περίπου 250 χλμ. πίσω. Οι Γερμανοί περίμεναν με σιγουριά μια γρήγορη κατάρρευση της σοβιετικής αντίστασης όπως στην Πολωνία, αλλά ο Κόκκινος Στρατός απορρόφησε τα ισχυρότερα πλήγματα της γερμανικής Βέρμαχτ και την εξώθησε σε έναν πόλεμο φθοράς για τον οποίο οι Γερμανοί ήταν απροετοίμαστοι. Οι μειωμένες δυνάμεις της Βέρμαχτ δεν μπορούσαν πλέον να επιτεθούν κατά μήκος ολόκληρου του Ανατολικού Μετώπου που είχε ως αποτέλεσμα την υποχώρηση της Βέρμαχτ και την κατάρρευση.

Παραπομπές
----------

1. ↑  Rich 1973, σελίδες 204–221.
2. ↑  Snyder 2010, σελ. 416.
3. ↑  Chapoutot 2018, σελ. 272.
4. ↑  Snyder 2010, σελίδες 175–186.
Ο **Κωνσταντίνος ΣΤ΄**, αρμεν. Կոստանդին, αγγλ. Gosdantin (απεβ. 1373) από τον Οίκο των Χετουμιδών ήταν ηγεμόνας της Μικράς Αρμενίας (Κιλικίας) το διάστημα 1362-1373. Αριθμείται Κωνσταντίνος Ε΄ ως βασιλιάς της Αρμενίας, μια και ο πρώτος ηγεμόνας με το όνομα αυτό ήταν πρίγκιπας της Αρμενίας.

Βιογραφία
---------

Ήταν γιος του Χετούμ του Νεγκίρ, γιου του Κωνσταντίνου του Νεγκίρ, γιου του Κωνσταντίνου κυρίου του Μπαμπερόν.

Το 1362 απεβίωσε ο εξάδελφός του Κωνσταντίνος Ε΄· τον διαδέχθηκε ο Κωνσταντίνος ΣΤ΄ και νυμφεύτηκε τη χήρα του Μαρία. Συμμάχησε με τον Πέτρο Α΄ των Πουατιέ της Κύπρου προσφέροντάς του το λιμάνι και το κάστρο του Κόρυκος. Όταν το 1369 απεβίωσε ο Πέτρος Α΄, ο Κωνσταντίνος ΣΤ΄ αναζήτησε συμμαχία με τον σουλτάνο της Αιγύπτου. Οι βαρόνοι του βασιλείου δυσαρεστήθηκαν με την πολιτική αυτή και φοβούμενοι ότι ο σουλτάνος θα τους προσαρτήσει, τον σκότωσαν το 1373.

Τον διαδέχθηκε ο εγγονός της 2ης εξαδέλφης του Ισαβέλλας, ο Λέων ΣΤ΄ των Πουατιέ, γιος του κοντόσταυλου της Κύπρου.

Οικογένεια
----------

Νυμφεύτηκε το 1362 τη Μαρία των Χετουμιδών, κόρη του Οσίν Β΄ κυρίου του Κόρυκος και της Ιωάννας των Καπετιδών-Ανζού, κόρης του Φιλίππου Α΄ πρίγκιπα του Τάραντα· δεν απέκτησαν απογόνους.

Πηγές
-----

* Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9.

|  |
| --- |
| Κωνσταντίνος ΣΤ΄ της Αρμενίας **Οίκος των Χετουμιδών****Γέννηση:** 1324 **Θάνατος:** 1373 |
| Βασιλικοί τίτλοι |
| ΠροκάτοχοςΚωνσταντίνος Ε΄ | **Βασιλιάς του Αρμενικού βασιλείου της Κιλικίας**1362 - 1373 | ΔιάδοχοςΛέων ΣΤ΄ |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Constantine IV, King of Armenia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Χοσέ Μέγας** (*José Megas*, 1077 - 1141) ήταν ραββίνος στη Λουθένα (στην Ισπανία). Επίσης, ήταν φιλόσοφος και ποιητής. Έμεινε στην ιστορία ως μία από τις πιο εξέχουσες μορφές της Ανδαλουσίας του 12ου αιώνα.

Βιογραφία
---------

Ο Χοσέ Μέγας γεννήθηκε το 1077 στη Σεβίλλη της Ανδαλουσίας και ήταν μέλος μίας από τις αριστοκρατικότερες οικογένειες της Ισπανίας.
Ήταν γιος επιφανούς ραββίνου με σπουδαία γνώση και σημαντική κοινωνική επιρροή, του Μεΐρ Μέγας, ο οποίος έζησε στη Σεβίλλη, και εγγονός του Χοσέ Μέγας του πρεσβύτερου, επίσης ραββίνου, από τη Γρανάδα, ο οποίος είχε πολύ σημαντικό ρόλο στη βασιλική αυλή της Γρανάδας και ακόμη και όταν αναγκάστηκε για πολιτικούς λόγους να εγκαταλείψει τη Γρανάδα και εγκαταστάθηκε στη Σεβίλλη, αμέσως έγινε ένας από τους πιο ευνοούμενους του εκεί ηγεμόνα.
Ως εκ τούτου, ο Χοσέ Μέγας ανατράφηκε με όλη την επιμέλεια και τη γνώση που υπήρχε εκείνη την εποχή.
Σε ηλικία 12 ετών, στάλθηκε από τον πατέρα του στη Λουθένα της Κόρδοβας, όπου και σπούδασε για 14 χρόνια, υπό τη διεύθυνση του διάσημου διδασκάλου Ισαάκ Αλφασί.

Η εκπληκτική μόρφωση και η λογιότητά του συνετέλεσαν στο να γίνει, μόλις στα 26 του χρόνια, πρύτανης της Ακαδημίας της Λουθένας, θέση στην οποία παρέμεινε για 38 συναπτά έτη, έως το θάνατό του, το 1141.

Μεταξύ των πολυάριθμων μαθητών του, ήταν και ο Μαϊμών, πατέρας του μετέπειτα διάσημου φιλοσόφου, ραββίνου και ιατρού, Μαϊμωνίδη.

Λίγα χρόνια μετά το θάνατο του Χοσέ Μέγας, το 1148, η εισβολή των Αλμοαδών Αράβων και η κατάληψη της πόλης της Λουθένας από εκείνους, σήμαναν το τέλος της Ακαδημίας της Λουθένας.
Ο γιος του Χοσέ Μέγας, Μεΐρ Μέγας, ο οποίος διαδέχθηκε τον πατέρα του στη θέση του προέδρου της Ακαδημίας, αναγκάστηκε να εγκαταλείψει την πόλη και να μεταβεί στο Τολέδο.

Στην Πλατεία Σαντιάγο στη Λουθένα της Κόρδοβας, δεσπόζει η προτομή του.

Έργο
----

Το σπουδαίο έργο του Χοσέ Μέγας περιλαμβάνει περίπου 200 "ρεσπόνσα" (επεξηγήσεις του εβραϊκού νόμου), ταλμουδικά σχόλια και ποίηση, αλλά και κάποια ακόμη γραπτά που, δυστυχώς, έχουν χαθεί.

Εξωτερικοί σύνδεσμοι και Πηγές
------------------------------

 www.redjuderias.org

 www.delandalusaefarad.blogspot.gr

 βιβλίο "La España expulsada"

 www.chabad.org

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56465366
* LCCN: nr91017254
* ISNI: 0000 0000 6693 0885
* GND: 105315111X
* SUDOC: 250423898
* NKC: zmp20191055353

 |

 |
Ο **Χαλκινος Ζευς αιγίοχος** είναι ένα χάλκινο αγαλμάτιο με τον Δία να κρατάει κεραυνό.

Περιγραφή
---------

Πρόκειται για ακέραιο χάλκινο αγαλμάτιο το οποίο αναπαριστά τον Δία. Τα δύο του σκέλη είναι σε διάσταση και λυγισμένο το αριστερό του πόδι φέρον το βάρος του σώματος. Το αριστερό χέρι του είναι σε οριζόντια θέση για ισορροπία ενώ το δεξί κρατάει υψωμένο κεραυνό. Οι μύες του σώματος είναι τεντωμένοι ενώ ο θεός εμφανίζεται ατάραχος και με αυτοπεποίθηση. Χρονικά τοποθετείται στα 470 με 460 π.Χ. Πρόκειται πιθανώς για κορινθιακό έργο.

Παραπομπές
----------

1. ↑  Ιουλία Βοκοτοπούλου, Ελληνική Τέχνη Αργυρά και χάλκινα έργα τέχνης στην αρχαιότητα, εκδ.Εκδοτική Αθηνών, Αθήνα, 1997,σελ.254

Πηγές
-----

* Ιουλία Βοκοτοπούλου, Ελληνική Τέχνη Αργυρά και χάλκινα έργα τέχνης στην αρχαιότητα, εκδ. Εκδοτική Αθηνών, Αθήνα, 1997, σελ. 138, 254
Αυτό το λήμμα αφορά τον γερμανό βιολιστή.  Για τον μουσικό , δείτε: Γιοχάνες Μπαχ.  

Ο **Χανς Μπαχ** (γερμ. *Hans Bach*, Φόραρλμπεργκ, περ. 1555 - Νύρτινγκεν, 1 Δεκεμβρίου 1615) ή **Γιόχαν Μπαχ**, ήταν γερμανός μουσικός που περίπου το 1585 έγινε βιολιστής (γερμ. Spielmann) και γελωτοποιός στην Αυλή του δούκα Λούντβιχ της Βυρτεμβέργης στη Στουτγκάρδη. Από το 1593 και μέχρι το τέλος της ζωής του, βρισκόταν στην Αυλή της δούκισσας Ούρσουλα στο Νύρτινγκεν. Διασώζεται ένα τραγούδι που συνέθεσε το 1614 (*Hanss Baachens Lobspruch zur Weil der Statt*) στο οποίο περιγράφει την επίσκεψή του στο Βάιλ της Βάδης-Βυρτεμβέργης, καθώς και δύο προσωπογραφίες του σε χαρακτικά του 1605 και 1617 αντίστοιχα. Η δεύτερη βρισκόταν στην κατοχή του Καρλ Φίλιπ Εμάνουελ Μπαχ, ο οποίος όμως τον ταύτισε λανθασμένα με τον Γιοχάνες (Χανς) Μπαχ που δραστηριοποιήθηκε ως οργανοπαίχτης (Spielmann) στη Γκότα.

Για την καταγωγή του σχεδόν τίποτα δεν είναι γνωστό. Δεν αποκλείεται να ήταν συγγενής του Φάιτ Μπαχ. Τα στοιχεία που συνηγορούν σε αυτό είναι δύο σημαντικές ομοιότητές του με τον Φάιτ Μπαχ, αφενός ότι προερχόταν και εκείνος από περιοχές κτήσεις των Αψβούργων και αφετέρου ότι ήταν προτεστάντης, γεγονός καθόλου αναμενόμενο στον γερμανικό καθολικό Νότο.

Πηγές
-----

* Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 170945290
* GND: 1012174328

 |

 |
Ο **Χάλεντ Άσαντ** (1 Ιανουαρίου 1934 – 18 Αυγούστου 2015) ήταν Σύρος αρχαιολόγος και ο διευθυντής του αρχαιολογικού χώρου και του μουσείου της Παλμύρας και για πολλές δεκαετίες ο επικεφαλής των ανασκαφών στον αρχαιολογικό χώρο της περιοχής.

Στις 18 Αυγούστου 2015 αποκεφαλίστηκε στην Παλμύρα από στρατιώτες του Ισλαμικού Κράτους, επειδή αρνήθηκε να αποκαλύψει πού είχε κρύψει αρχαιολογικά ευρήματα από την περιοχή προκειμένου να τα προστατέψει από τους τζιχαντιστές.

Βιογραφικό
----------

Ο Χάλεντ Άσαντ γεννήθηκε στην Παλμύρα και είχε έντεκα παιδιά. Ήταν μέλος του κόμματος Μπάαθ στη Συρία.

Σπούδασε ιστορία στο Πανεμιστήμιο της Δαμασκού. Για πολλές δεκαετίες ήταν υπεύθυνος για τον αρχαιολογικό χώρο της Παλμύρας και συμμετείχε στις ανασκαφές που διεξάγονταν εκεί και στις εργασίες αποκατάστασης της αρχαίας πόλης. Συνεργάστηκε με αρχαιολογικές αποστολές από τις Η.Π.Α, την Πολωνία, τη Γερμανία και την Ελβετία. Το 2001 ανακοίνωσε την ανακάλυψη εφτακοσίων ασημένιων νομισμάτων του 7ου αιώνα, που έφεραν τις μορφές του Περσών Χοσρόη Α’ και Χοσρόη Β’. Δύο χρόνια αργότερα συμμετείχε σε μια ομάδα Σύρων και Πολωνών αρχαιολόγων, που ανακάλυψε στην Παλμύρα ένα εξαιρετικής σημασίας μωσαϊκό του 3ου αιώνα, που αναπαριστά την μάχη ενός ανθρώπου με ένα φτερωτό ζώο.

Ο Χάλεντ Άσαντ είχε συμμετάσχει σε πολλά συνέδρια όπου παρουσίασε τα αποτελέσματα των ανασκαφών στην Παλμύρα. Μετά τη συνταξιοδότησή του το 2003 συνέχισε το έργο του ο γιός του Ουαλίντ.

Παραπομπές
----------

1. ↑  pantheon.world/profile/person/Khaled\_al-Asaad. Ανακτήθηκε στις 9  Οκτωβρίου 2017.
2. ↑  www.bbc.com/news/world-middle-east-33984006.
3. ↑  www.tagesschau.de/ausland/palmyra-133.html. Ανακτήθηκε στις 19  Αυγούστου 2015.
4. ↑  www.bbc.com/news/world-middle-east-33984006. Ανακτήθηκε στις 19  Αυγούστου 2015.
5. ↑  «المرسوم رقم 229 لعام 2015 القاضي بمنح الباحث في الآثار خالد الأسعد "بعد الوفاة" وسام الاستحقاق السوري من الدرجة الممتازة وذلك لإنجازاته المهمة في علوم الآثار». (Αραβικά) Ανακτήθηκε στις 7  Σεπτεμβρίου 2020.
6. ↑
7. ↑  أمجد التيناوي: كلنا شركاء Αρχειοθετήθηκε 2016-05-19 στο Wayback Machine. All4Syria
8. 1 2
9. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38499832
* LCCN: n88676707
* ISNI: 0000 0000 6124 1079
* GND: 131925121
* SELIBR: 247192
* SUDOC: 029357373
* NDL: 00477774

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Khaled al-Asaad  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Η Επιχείρηση Ναυτική Παρακολούθηση** ήταν μια επιχείρηση του ΝΑΤΟ κατά τη διάρκεια του πολέμου της Βοσνίας για την παρακολούθηση της συμμόρφωσης με τις κυρώσεις που επιβλήθηκαν κατά της πρώην Γιουγκοσλαβίας βάσει των ψηφισμάτων 713 (1991) και 757 (1992) του Συμβουλίου Ασφαλείας των Ηνωμένων Εθνών. Η επιχείρηση ξεκίνησε στις 16 Ιουλίου 1992 και διήρκεσε μέχρι τις 22 Νοεμβρίου 1992. Υπό την Ναυτική Παρακολούθηση, πλοία του ΝΑΤΟ από τις Μόνιμες Ναυτικές Ομάδες 1 και 2 του ΝΑΤΟ, τη μόνιμη ναυτική δύναμη του ΝΑΤΟ στη Μεσόγειο και τον Ατλαντικό, περιπολούσαν στα διεθνή ύδατα στα ανοικτά των ακτών του Μαυροβουνίου. Ενώ οι δυνάμεις του ΝΑΤΟ περιπολούσαν στα ανοικτά των ακτών του Μαυροβουνίου, η Δυτικοευρωπαϊκή Ένωση διεξήγαγε μια παράλληλη επιχείρηση, με την κωδική ονομασία **Επιχείρηση Απότομη Επαγρύπνηση** στο Στενό του Οτράντο. Η επιχείρηση τερματίστηκε στις 22 Νοεμβρίου 1992 και αντικαταστάθηκε από την πιο επιθετική **Επιχείρηση Ναυτική Ασπίδα** .

Δείτε επίσης
------------

* Γιουγκοσλαβικοί Πόλεμοι

Παραπομπές
----------

* «Επιχείρηση Ναυτική Παρακολούθηση του ΝΑΤΟ». *GlobalSecurity.org*.
Ο **Κωνσταντίνος Τρικούπης** (1926 - Κηφισιά, 12 Μαΐου 2002) ήταν Έλληνας πολιτικός και ο τελευταίος αρσενικός απόγονος της οικογένειας Τρικούπη.

Ψηφοδέλτιο της ΕΡΕ στην Αιτωλοακαρνανία με τον Τρικούπη μεταξύ των υποψηφίων (εκλογές 1963)

Βιογραφικά στοιχεία
-------------------

Ήταν γιος του Σπύρου Τρικούπη, βουλευτή και μέλους της πολιτικής και ιστορικής οικογένειας Τρικούπη. Εκλέχθηκε βουλευτής Αιτωλοακαρνανίας με την ΕΡΕ στις εκλογές του 1961, του 1963, του 1964, καθώς και σε αυτές του 1974 με τη Νέα Δημοκρατία, ενώ διετέλεσε Υφυπουργός Εξωτερικών στην κυβέρνηση Καραμανλή του 1974, καθώς και γενικός γραμματέας του Υπουργείου Συγκοινωνιών. Στις βουλευτικές εκλογές του 1977 απέτυχε να εκλεγεί βουλευτής στην ίδια εκλογική περιφέρεια. Τα έτη 1988 και 1989 δώρισε στο Ελληνικό Λογοτεχνικό και Ιστορικό Αρχείο (ΕΛΙΑ) ένα μέρος του αρχείου του Χαρίλαου και της Σοφίας Τρικούπη, που είχε κληρονομήσει από τον πατέρα του. Το Μάρτιο του 1992 δώρισε το πατρικό σπίτι της οικογένειας Τρικούπη στο δήμο Μεσολογγίου, καθώς και διάφορα κειμήλια. Είχε συγγράψει διάφορα βιβλία.

Απεβίωσε από ανακοπή καρδιάς στις 12 Μαΐου του 2002 στην έπαυλή του στην Κηφισιά και ενταφιάστηκε στο Α΄ Νεκροταφείο. Ο Δήμος Μεσολογγίου κήρυξε τριήμερο πένθος, ενώ την κηδεία του παρακολούθησε ο τότε Πρόεδρος της Δημοκρατίας, Κωστής Στεφανόπουλος. Ήταν παντρεμένος με τη Ρίτα Φρέι, γαλλικής καταγωγής, και δεν είχε αποκτήσει παιδιά. Το 2010 η σύζυγός του δώρισε στη βιβλιοθήκη της Βουλής των Ελλήνων τη βιβλιοθήκη και το αρχείο του συζύγου της, καθώς και οικογενειακά κειμήλια.

Παραπομπές
----------

1. ↑  Βουλή των Ελλήνων. 7d5ac8d4-024c-4290-a749-d3f2ea5aa206. Ανακτήθηκε στις 23  Απριλίου 2022.
2. 1 2 3  www.assembly.coe.int/nw/xml/AssemblyList/MP-Details-EN.asp?MemberID=1073.
3. ↑  Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.120
4. 1 2 3  Μεσίστια η σημαία στο Δημαρχείο Μεσολογγίου για τον Kωνσταντίνο Tρικούπη[*νεκρός σύνδεσμος*], άρθρο της εφημερίδας "Η Καθημερινή"
5. ↑  Συγγραφέας ο ένας στους τρεις βουλευτές! Αρχειοθετήθηκε 2016-03-02 στο Wayback Machine. άρθρο της εφημερίδας "Το Παρόν"
6. ↑  Kωνσταντίνος Tρικούπης, άρθρο της εφημερίδας "Ελευθεροτυπία"
Ο **Ευσέβιος Εμέσης** (Έδεσσα, περίπου 300 - Αντιόχεια, περίπου 359) ήταν χριστιανός επίσκοπος στην Έμεσα και θεολόγος της σχολής της Αλεξανδρείας κατά τον 4ο αιώνα.

Βιογραφικά στοιχεία
-------------------

Ο Ευσέβιος σπούδασε θεολογία από τον Πατρόφιλο Σκυθοπόλεως και τον Ευσέβιο Καισαρείας, ερχόμενος για πρώτη φορά σε επαφή με τον Αρειανισμό. Συνδέθηκε με τους Ομοιουσιανούς, όμως προσέγγιζε με μετριοπάθεια το χριστολογικό ζήτημα. Όταν εξορίστηκε ο Μέγας Αθανάσιος, ο Ευσέβιος αρνήθηκε λάβει την θέση του επισκόπου στην Αλεξάνδρεια. Tο 339 χειροτονήθηκε επίσκοπος στην Έμεσα, όμως ήρθε σε ρήξη με πιστούς της επισκοπής του. Τελικά, ακολούθησε τον αυτοκράτορα Κωνστάντιο Β´ στην εκστρατεία του ενάντια στους Πέρσες.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 23  Μαΐου 2020.
2. 1 2 3 4  "Eusebius of Emesa", *Encyclopædia Britannica*.
3. 1 2  "Ευσέβιος, επίσκοπος Εμέσης", *Πάπυρος Larousse Britannica*.
4. 1 2 3 4 5  Στυλιανός Παπαδόπουλος, *Πατρολογία, τόμος Β´*, εκδόσεις Παρουσία, 1997, σελ. 195-197.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 267227527
* **ΕΒΕ**: 163087
* LCCN: nr96008249
* ISNI: 0000 0003 8273 2565
* GND: 119493101
* SELIBR: 52288
* SUDOC: 034886672
* BNF: cb12559157r (data)
* BIBSYS: 95001537
* NLA: 50414749
* BNE: XX5482290

 |

 |
Η μούντζα αποτελεί την πιο διαδεδομένη χειρονομία στον ελλαδικό χώρο. Η παρούσα χειρονομία δηλώνει απαξίωση
**Χειρονομία** αποτελεί μορφή μη λεκτικής επικοινωνίας ή μη φωνητικής επικοινωνίας κατά την οποία ορατές σωματικές ενέργειες επικοινωνούν συγκεκριμένα μηνύματα, είτε στη θέση είτε σε συνδυασμό με την ομιλία. Οι χειρονομίες περιλαμβάνουν την κίνηση των χεριών, του προσώπου ή άλλων τμημάτων του σώματος. Οι χειρονομίες επιτρέπουν στα άτομα να επικοινωνούν μια ποικιλία συναισθημάτων και σκέψεων, από περιφρόνηση και εχθρότητα έως αποδοχή και στοργή, συχνά μαζί με τη γλώσσα του σώματος. Η χειρονομία και η ομιλία λειτουργούν ανεξάρτητα το ένα από το άλλο, αλλά βοηθούν στην επικοινωνία.

Οι χειρονομίες έχουν μελετηθεί διαχρονικά από διαφόρους φιλοσόφους.  Ο Μάρκος Φάβιος Κοϊντιλιανός ήταν Ρωμαίος ρήτορας που σπούδασε στο Oratoria για το πώς μπορεί να χρησιμοποιηθεί η χειρονομία σε ρητορικούς λόγους. Ένα από τα μεγαλύτερα έργα του και θεμέλιο για την επικοινωνία ήταν το "Institutio Oratoria" όπου εξηγεί τις παρατηρήσεις του.

Παραπομπές
----------

1. ↑  Kendon, A (1982). «The study of gesture: Some observations on its history». *Recherches Sémiotiques/Semiotic Inquiry* **2** (1): 45–62.
2. ↑  «Quintilian | Roman rhetorician» (στα αγγλικά). *Encyclopedia Britannica*.. Ανακτήθηκε στις 2018-10-15.
Στη Σκανδιναβική λαϊκή παράδοση η **χούλντρα** (*huldra*, Νορβηγική λέξη με ρίζα τη λέξη καλυμμένος ή μυστικός) ή **σκόγκσρα/σκόγκσφρου** (*skogsrå ή skogsfru*, σουηδική λέξη που σημαίνει «κυρία του δάσους») ή **Ταλλεμάγια** (*Tallemaja*), είναι ένα σαγηνευτικό πλάσμα του δάσους. Αν τη δεις από μπροστά είναι μια εκπληκτικά όμορφη, συχνά γυμνή γυναίκα με μακρυά καστανοκόκκινα μαλλιά, αλλά αν τη δεις από πίσω είναι κούφια σαν τον κορμό γέρικου δέντρου. Στη Νορβηγία έχει ουρά αγελάδας, το ίδιο και στη Σουηδία όπου άλλες φορές έχει ουρά αλεπούς. Η χούλντρα δελεάζει τους άντρες να περπατήσουν μες στο δάσος και να κάνουν σεξ μαζί της. Αν ικανοποιηθεί μπορεί να δώσει κάποιο δώρο στον άντρα. Η σχέση όμως αυτή μπορεί να επιφέρει και τρέλα. Σύμφωνα με μια πιο θετική πλευρά μπορεί να προσφέρει καλό κυνήγι, πράγμα που μάλλον ήταν και η πρωταρχική της λειτουργία. Ένα φύσημα από χούλντρα στην οπή του τουφεκιού κυνηγού έφερε ως αποτέλεσμα το όπλο αυτό να μην αστοχήσει ποτέ πια.

Επίσης η Χούλντρα ήταν καλή με τους καρβουνιάρηδες που ήθελαν να αναπαυτούν. Πρόσεχε τα κάρβουνα όταν ο καρβουνιάρης κοιμόταν και αν κάτι πήγαινε στραβά χτυπούσε την πόρτα και τον ξύπναγε. Σε αντάλλαγμα ο καρβουνιάρης έπρεπε να μοιραστεί τις προμήθειές του μαζί της, αφήνοντάς τις σε συγκεκριμένο σημείο. Γενικά η χούλντρα μπορεί να ήταν πολύ καλή, ιδιαίτερα αν τύχαινε σεβασμού. 

Αντίθετα με τα παραπάνω η χούλντρα δεν είναι αρεστή από τον Σκανδιναβό θεό Οντίν, του οποίου η κύρια ασχολία μετά την εισαγωγή του Χριστιανισμού στη Σκανδιναβία ήταν να κυνηγάει και να σκοτώνει όσες περισσότερες χούλντρα ήταν δυνατόν. Η αιτιολογία για την αντιπάθεια αυτή δεν εξηγείται ποτέ καθαρά.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σκανδιναβική μυθολογία |
| --- |
|  |
| Σημαντικοί θεοί | 
* Αντχριμνίρ
* Αστρίλντ
* Αουρβαντίλ
* Έγκιρ
* Μπαλντρ
* Μπορ
* Μπράγκι
* Μπούρι
* Νταγκρ
* Ντέλινγκ
* Εΐρ
* Έλλι
* Φορσέτι
* Φρέγια
* Φρέιρ
* Φρίγκα
* Φούλα
* Γκέφγιουν
* Χελ
* Χέιμνταλ
* Χέρμοντ
* Χλιν
* Χοντ
* Χούνιρ
* Χόλλερ
* Χούλντρα
* Ιντούν
* Γιορντ
* Κβάσιρ
* Λάγκα
* Λοφν
* Λόκι
* Μάγκνι
* Μάνι
* Μίμινγκ
* Μίμιρ
* Μόντι
* Νάννα
* Νέρτους
* Νγιορντ
* Νοττ
* Όντιν
* Ότταρ
* Ραν
* Σιφ
* Σιγκούν
* Σγιουφν
* Σνότρα
* Σολ
* Θωρ
* Θρουντρ
* Τυρ
* Ουλλρ
* Βάλι
* Βαρ
* Βε
* Βίνταρ
* Βίλι
* Βορ
 |  |
|  |
| Κείμενα, λατρευτικά αντικείμενα | 
* Ποιητική Έδδα
* Νεώτερη Έντα
* Σάγκα
* Ρούνοι
* Μγιόλνιρ
* Βόλσουνγκ
* Τύρφινγκ
* Αρχ. γλώσσα
 |
|  |
| Θρησκεία, κοσμολογία | 
* Σκανδιναβική κοσμολογία
* Βαλκυρίες
* Γίγαντες
* Ξωτικά
* Νάνοι
* Νορν
* Άσατρου
* Βανίρ
* Εσίρ
* Ύγκντρασιλ
* Ράγκναροκ
* Άσγκαρντ
* Μίντγκαρντ
* Γιοτουνχέιμ
 |

 |
Η **κοφέα** ή **κουφέα** είναι ένας πολυετής, ποώδης, αειθαλής, ανθοφόρος, μικρός θάμνος.

Επιστημονικό όνομα: *Cuphea hyssopifolia*

Βοτανικά χαρακτηριστικά
-----------------------

Τα άνθη της κοφέας μπορεί να είναι λευκά, ροζ ή λιλά σε χρώμα, λεπτά σε υφή και με ελαφρύ άρωμα. Ανθοφορεί για μεγάλο χρονικό διάστημα μέσα στο έτος, ενώ αντέχει σε μεγάλο εύρος θερμοκρασιών, από τους 35°C έως τους 7°C.

Καλλιέργεια
-----------

Είναι εξαιρετικά προσαρμοστική στις περιβαλλοντολογικές συνθήκες, π.χ. ενώ προτιμά τον ήλιο και ανθοφορεί όταν τον έχει, επιβιώνει και σε καταστάσεις με περιορισμένο φως που όμως δεν την αφήνει να βγάλει άνθη. Μπορεί να φυτευτεί όλες τις εποχές του χρόνου σε κάθε τύπο εδάφους, όμως είναι προτιμότερα τα εδάφη με άριστη αποστράγγιση. Η λίπανση της κοφέας θα πρέπει να είναι τακτική, όπως και το πότισμά της, ειδικότερα το καλοκαίρι οπότε και αν δεν ποτιστεί καθημερινά, τα φύλλα της κιτρινίζουν. Το σχήμα της παραμένει ίδιο καθ' όλη την διάρκεια της ζωής της κάνοντας έτσι το κλάδεμά της περιττό.

Χρήσεις
-------

Οι χρήσεις του ποικίλουν και εξαιτίας και του χαμηλού της ύψους έχει ευελιξία χρήσεων. Π.χ. χρησιμοποιείται για τη δημιουργία παιδικών μπομπονιέρων. Γενικά, όσον αφορά τη χρήση της σε κοινωνικές εκδηλώσεις, δεν είναι και τόσο διαδεδομένη όσο θα όφειλε για δύο λόγους, α) ο πρώτος σχετίζεται με την άγνοια του συγκεκριμένου φυτού και β)
ο δεύτερος με την περιορισμένη διάθεση της στα εμπορικά καταστήματα έως τον Ιούνιο περίπου.

Το φυτό αυτό είναι κατάλληλο για βραχόκηπους και για εδαφοκάλυψη. Το συναντάμε και σε γλάστρες σε μπαλκόνια και αυλές.
Η **οροσειρά Μπάμπα** (παστού: بابا غر, περσικά: کوه بابا‎) είναι η προς δυσμάς επέκταση της οροσειράς Χίντου Κους, και πηγή των ποταμών Καμπούλ, Αργκχαντάμπ, Χέλμαντ, Φαράχ, Χάρι, Μουργκάμπ, Μπαλχ και Κουντούζ του Αφγανιστάν. Το υψηλότερο σημείο της οροσειράς είναι η κορυφή Φολάντι (*Shah Fuladi*, 34°38′43″N 67°37′27″E﻿ / ﻿34.64528°N 67.62417°E﻿ / 34.64528; 67.62417) σε υψόμετρο 4.951 μέτρων από την επιφάνεια της θάλασσας, νότια του Μπαμιάν.

Το οροπέδιο Κοχί Φιρόζ εκτείνεται δυτικά στις Παροπαμισάδες, και εντοπίζεται κατά μήκος του ποταμού Χάρι έως το Μασχάντ. Στα νοτιοδυτικά των κορυφών, οι πλαγιές διαιρούν τους άνω παραποτάμους του ποταμού Χέλμαντ και διαχωρίζουν τη λεκάνη του από τον ποταμό Φαράχ. Οι πλαγιές αυτές έχουν σημαντικό υψόμετρο, έχοντας κορυφές άνω των 3.400 μέτρων. Έχουν αρκετές παράλληλες σειρές νοτιοδυτικά, διατηρώντας τη γενική τους κατεύθυνση έως ότου φτάσουν στη μεγάλη έρημο του Ρεγκιστάν δυτικά της Κανταχάρ, όπου οι πλαγιές βρίσκονται στην άμμο της ερήμου. Οι μακρές, ευθείες κορυφογραμμές που διαχωρίζουν τις κοιλάδες του Αργχαντάμπ, του Ταρνάκ και του Αργκαστάν και αποτελούν τη διαδρομή από την Κανταχάρ στο Γκαζνί.

Οι κορυφές πάνω από το πέρασμα Χατζιγκάκ διαθέτουν αποθέματα 2 εκατομμυρίων τόνων σιδηρομεταλλευμάτων, τα πλουσιότερα αποθέματα της Ασίας. Οι πλαγιές από το πέρασμα Χατζιγκάκ (3.700 μέτρα) φτάνουν έως τον ποταμό Καλού, ο οποίος λόγω της ευφορίας οδήγησε στη δημιουργία πολλών οικισμών κατά μήκος του.

Η περιοχή κατοικείται κυρίως από Χάζαρους αλλά και από Τατζίκους και Παστούν. Ο πληθυσμός στηρίζεται κυρίως στη γεωργία ως κύρια πηγή εισοδήματος.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοχ-ι-Μπάμπα** |

1. 1 2 3 4  Peter Lumsden, *Countries and Tribes Bordering on the Koh-i-Baba Range*, Proceedings of the Royal Geographical Society and Monthly Record of Geography (1885).
Στην ελληνική μυθολογία η **Λάβδα** ήταν από την αρχαία Κορίνθια από σπουδαία καταγωγή. Το όνομα της προήλθε επειδή τα πόδια της ήταν στραμμένα προς τα έξω με τέτοιο τρόπο που σχημάτιζαν το γράμμα *"Λάμδα"*, σύμφωνα με τις αφηγήσεις παλιότερων Ελλήνων προφερόνταν ως *"Λάβδα"*. Ο Ηρόδοτος γράφει ότι ήταν κόρη του Αμφίωνα από το γένος Βακχιάδαι και ήταν χωλή. Η Λάβδα ερωτεύτηκε και παντρεύτηκε έναν νέο, απλό πολίτη, τον Ηετίωνα, και μαζί του απέκτησε έναν γιο, τον Κύψελο. Ένας χρησμός όμως έλεγε ότι το παιδί της όταν μεγάλωνε θα σκότωνε το γένος της, τους Βακχιάδες, και θα γινόταν ηγεμόνας της Κορίνθου. Οι Βακχιάδες για να μην πραγματοποιηθεί ο χρησμός, αποφάσισαν να σκοτώσουν τον Κύψελο. Η Λάβδα τότε τον πήρε και τον έκρυψε σε ένα μπαούλο, καταφέρνοντας να τον σώσει και έπειτα από χρόνια να πραγματοποιήσει τον χρησμό.

Παραπομπές
----------

1. ↑  Μέγα Ετυμολογικόν, σ. 199
2. ↑  Αίλιος Ηρωδιανός, Τόμ. 92

Πηγές
-----

* *Ολυμπιακά Χρονικά*, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972, σελίδεα 242, κεφάλαιο υπό τον Αντώνιο Θ. Παπαγεωργίου
Ο **Ευσίγνιος** (λατ. *Eusignius*, 252-362 μ.Χ.) ήταν Χριστιανός μάρτυρας, που τιμάται ως άγιος της Ορθόδοξης και της Ρωμαιοκαθολικής Εκκλησίας.

Ο Ευσίγνιος ήταν αξιωματικός καριέρας του Ρωμαϊκού στρατού. Ξεκίνησε τη στρατιωτική σταδιοδρομία του επί Αυτοκράτορα Μαξιμιανού. Κατά τη βασιλεία του Μεγάλου Κωνσταντίνoυ υπηρετούσε ως στρατηγός και ήταν, σύμφωνα με την παράδοση, αυτόπτης μάρτυρας του οράματος του Αυτοκράτορα: ενός Σταυρού, που εμφανίστηκε στον ουρανό ως σύμβολο νίκης. Ο Ευσίγνιος αποστρατεύθηκε μετά από εξήντα ολόκληρα χρόνια στο στράτευμα.

Στο μαρτύριο του Αγίου Βασιλίσκου ο Ευσίγνιος ήταν παρών και λέγεται ότι είχε δει αγγέλους και τον Ιησού Χριστό να ανεβάζουν τον Βασιλίσκο στα ουράνια.

Ο ίδιος ο Ευσίγνιος αποκεφαλίστηκε με διαταγή του Αυτοκράτορα Ιουλιανού του Παραβάτη σε βαθύτατο γήρας (υπεραιωνόβιος πλέον), επειδή απεκήρυσσε την ειδωλολατρία. Η εκτέλεσή του έγινε στην Αντιόχεια την επί του Ορόντου.

Ο Άγιος Ευσίγνιος είναι ένας από τους 140 αγίους των οποίων τα αγάλματα κοσμούν την κιονοστοιχία-περιστύλιο της Πλατείας του Αγίου Πέτρου στο Βατικανό.

Παραπομπές
----------

1. 1 2 3  «Martyr Eusignius of Antioch». *Orthodox Church of America*. Ανακτήθηκε στις 30 Οκτωβρίου 2014.
2. ↑  «Martyr Eusignius of Antioch». *Ancient Faith Radio*. Ανακτήθηκε στις 30 Οκτωβρίου 2014.
3. 1 2  «Saint Eusignius». *The Newman Connection*. Ανακτήθηκε στις 30 Οκτωβρίου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9801151247972044270003
* GND: 1147238200

 |

 |
Ο **Ευστάθιος Ανθόπουλος** (Τριανταφυλλιά Σερρών, 1926 - 19 Απριλίου 1988) ήταν Έλληνας πολιτικός. Διετέλεσε βουλευτής Σερρών με την Ένωση Κέντρου και διοικητής του ΟΓΑ από το 1985 ως το θάνατό του.

Βιογραφία
---------

Σπούδασε Νομικά και δικηγόρησε επί πολλά χρόνια στις Σέρρες. Ήταν επίσης αγροτοσυνδικαλιστής.

Εξελέγη βουλευτής με την Ένωση Κέντρου στις εκλογές του 1963 και του 1964.

Μετά τη Μεταπολίτευση ήταν υποψήφιος στις εκλογές του 1974 με το νεοσύστατο ΠΑΣΟΚ και πήρε 4.523 ψήφους, χωρίς να εκλεγεί.

Εξελέγη βουλευτής ΠΑΣΟΚ στις εκλογές του 1977 και επανεξελέγη το 1981 και το 1985. Παραιτήθηκε για να αναλάβει διοικητής του ΟΓΑ στις 2 Δεκεμβρίου 1985 (το Εκλογοδικείο ακύρωσε την εκλογή του) και τον αντικατέστησε ως βουλευτής στην έδρα του ο Ιωάννης Παναγιωτίδης.

Ο Ανθόπουλος διετέλεσε γενικός γραμματέας του υπουργείου Κοινωνικών Ασφαλίσεων.

Απεβίωσε σε ηλικία 62 ετών τον Απρίλιο του 1988 έπειτα από μακρά ασθένεια. Το όνομά του δόθηκε σε οδό των Σερρών. Κηδεύτηκε στη γενέτειρά του, την Τριανταφυλλιά.

Γιος του είναι ο επίσης βουλευτής, Ιωάννης Ανθόπουλος.

Παραπομπές
----------

1. ↑  943e273b-70e6-409c-ac20-cf86a350d724. Ανακτήθηκε στις 23  Απριλίου 2022.
2. ↑  Βουλή των Ελλήνων. 943e273b-70e6-409c-ac20-cf86a350d724. Ανακτήθηκε στις 23  Απριλίου 2022.
3. ↑  Βιογραφία
4. ↑  Οι εκλογές του 1974 Αρχειοθετήθηκε 2017-08-18 στο Wayback Machine. Αέρα, 1-5-2012, ανάκτηση 5-9-2013.
5. ↑  Κοινοβουλευτική θητεία Ευσταθίου Ι. Ανθόπουλου, δικτυακός τόπος Βουλής των Ελλήνων.
6. ↑  "Πέθανε ο διοικητής του ΟΓΑ", Τα Νέα, 20/4/1988, σελ. 17.
7. ↑  Οι δρόμοι των Σερρών (pdf)
Η **Επισκοπή της Λιέιδα** (στα καταλανικά, *Bisbat de Lleida*) είναι μια επισκοπή της ισπανικής ρωμαιοκαθολικής εκκλησίας στην Καταλονία. Έχει την έδρα της στην ομώνυμη πόλη και περιλαμβάνει μέρος των κομητειών των Γκαρίγες, Νογέρα και Σεγριά. Ιστορικά σώζονται μαρτυρίες για την ύπαρξή του ήδη από τον 5ο αιώνα.  Μέχρι το Από το 1893, με την ίδρυση του Επισκοπικού Μουσείου της Λιέιδα συνέβαλε στη διατήρηση πολλών εκκλησιαστικών κειμηλίων. Η συλλογή της επισκοπής συνδυάστηκε με τη συλλογή του Ινστιτούτου Σπουδών της Λιέιδα και το 1997 διαμόρφωσαν το νέο μουσείο της πόλης. Με την απόσχιση των αραγονικών ενοριών που ανήκαν στην εκκλησιαστική διοίκηση της επισκοπής, το 1995 και το 1998, μειώθηκε αισθητά η έκτασή του.

Παραπομπές
----------

1. ↑  Pérez Pérez, Alejandro. "De la arketurki prerromana a la Vrgellum visigoda, ¿Una continuidad?." Cypsela: revista de prehistòria i protohistòria [en línia], 1996,, Núm. 11 , p. 153-160.  [29-01-15]
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Οκτωβρίου 2013. Ανακτήθηκε στις 29 Ιανουαρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Επισκοπή της Λιέιδα** |

* Επίσημη ιστοσελίδα της Επισκοπής